ועדת הכספים, כנסת 20, פרוטוקול מספר 624, 2017-01-23 11:30

<שרה קנדלר: אנחנו מביאים היום שני צווים לתיקון תוספות בחוק ניירות ערך.

<שרה קנדלר: זו בעצם הסדרה שמשלימה את התקנות שאנחנו - - -

משה גפני: אנחנו ביקשנו את התקנות האלה?

<שרה קנדלר: אנחנו ביקשנו.

<שרה קנדלר: אנחנו בעצם הסדרנו פה בוועדה במשך הרבה זמן את הפעילות של זירות סוחר.

<שרה קנדלר: עברו תקנות מורכבות פה - - -

<שגית אפיק: אנחנו ביקשנו.

<שגית אפיק: אחרי התקנות המורכבות אנחנו ביקשנו, הוועדה ביקשה את התקנות האלה.

<שרה קנדלר: כן, הוועדה ביקשה, נכון.

<שגית אפיק: הוועדה ביקשה את התקנות האלה.

<שרה קנדלר: כן.

<שרה קנדלר: אנחנו רוצים שתהיה אפשרות, והוועדה ביקשה שתהיה אפשרות, גם לאכוף את התקנות שעברו פה.

<שגית אפיק: מה שקרה זה שאחרי שנחקקו התקנות הקודמת התברר שיש קושי באכיפה.

<שגית אפיק: הוועדה קיימה על זה כאן דיון ובדיון הזה הוועדה ביקשה מהרשות לניירות ערך למצוא פתרונות על מנת שאפשר יהיה לאכוף את כל הנושא של זירות סוחר, נושא שבכנסת הקודמת עבדו עליו רבות ולא רצינו שזה יתקע בשלב האכיפה.

<שגית אפיק: התקנות האלה באות, בין היתר, בגלל בקשת הוועדה.

<שרה קנדלר: נכון.

<שרה קנדלר: אז בעצם יש פה רשימה של הפרות מכוח התקנות שעברו.

<שרה קנדלר: חלק מההפרות הן באמצעות אכיפה של מה שאנחנו קוראים "עיצום כספי פשוט", שזה עיצומים כספיים שהרשות יכולה להטיל בעצמה, ויש כאלה שיהיו באכיפה מינהלית, שזו המערכת היותר מורכבת, שצריך להביא לוועדת האכיפה המינהלית.

<שרה קנדלר: זה ההפרות היותר מורכבות, שצריך להוכיח הרבה פעמים יסוד נפשי של רשלנות והן יותר קשות להוכחה.

<שרה קנדלר: אז אנחנו מתקנים פה גם את התוספת החמישית, שהיא עיצומים כספיים, וגם את התוספת השביעית, שהיא אכיפה מינהלית.

<שרה קנדלר: מעבר לזירות סוחר יש פה כמה הפרות קטנות בדיני ניירות ערך של דברים שהניסיון של האכיפה לימד אותנו שאנחנו רוצים לתקן.

משה גפני: תודה רבה.

משה גפני: בבקשה.

<רונן סולומון: אדוני, אני מזכיר דיון שהיה כבר לפני כחצי שנה שדיברנו על רקע ענף זירות הסוחר.

<רונן סולומון: אני מזכיר שהיו כמה עשרות חברות שפעלו לפני מועד החקיקה, במועד החקיקה, אחרי שהתקנות אושרו, הגישו 21 חברות בקשת רישיון, שש חברות אושרו, אחת בסטנד-ביי, השאר – או משכו את הבקשה או נפסלו מסיבה כזו או אחרת.

<רונן סולומון: אבל רשות ניירות ערך היום יותר מודעות לשוק זירות הסוחר, גם מבחינת היקפי הפעילות, גם מבחינת הכנסות של החברות.

<רונן סולומון: אם פעם הם לא הכירו את זירות הסוחר כי לא היה על זה פיקוח בישראל היום הרשות מכירה יותר את החברות.

<רונן סולומון: היה הליך ארוך מאוד של בדיקת כל בקשות הרישיון.

<רונן סולומון: כפי שציינתי, שש חברות כן קיבלו רישיון ואושרו לפעול לפני כחודשיים וחצי.

<רונן סולומון: אני חושב שתיקון הצו עצמו - - -

משה גפני: אז אתה כובל על מה שלא אושר - - -

<רונן סולומון: לא, אני לא כובל, עדיין לא כבלתי.

<רונן סולומון: אני אומר, טיוטת הצו שמונחת בפניכם היום היא אכן ראויה ותואמת את החקיקה, זה בסדר גמור.

<רונן סולומון: אבל אני אומר, מאחר שהתעשייה, היום, כשהרשות מכירה אותה, היא תעשייה בחיתולים נקרא לזה – אני לא רוצה להגיד "הגנת ינוקא" או משהו בסגנון – אבל תעשייה בחיתולים שרק החלה לפני כחודשיים וחצי לעבוד עם רישיון, אני חושב שהשוט של האכיפה המינהלית, צריך לתת לו פרק זמן קצת יותר ארוך מאשר 30 יום ולדחות את מועד התחילה לפחות לחצי שנה, כי גם החברות לומדות את הרגולציה, גם הרגולטור, שזה רשות ניירות ערך, לומד את החברות.

<רונן סולומון: אני לא בטוח שכולם למדו את כולם ולהחיל על החברות, שכרגע חודשיים וחצי פועלות ברישיון בישראל, כבר שוט, זה לדעתי במידה מסוימת גם לשפוך את התינוק עם המים, בייחוד כשהרשות יודעת בדיוק כמה הן מרוויחות.

<רונן סולומון: אני רוצה להיות עדין, זה באמת די מאוזן, אבל לא בטוח שגם שש החברות שקיבלו רישיון אכן יישארו בסופו של יום.

משה גפני: בבקשה.

<שרה קנדלר: א', המנגנון כבר קיים בחוק, בתקנות, אנחנו רק מוסיפים הפרות למנגנון שכבר קיים.

<שרה קנדלר: לדעתנו חשוב שלא רק שהם יקבלו רישיונות, אלא יתחילו לפעול כחוק.

<שרה קנדלר: הן כבר פועלות, יש להן לקוחות, יש אחריות ולכן פיקוח הוא חשוב.

<רונן סולומון: שרה, פועלות כחוק – הרי החברות פעלו במשך כמעט שנתיים בהליך הרישוי.

<שרה קנדלר: נכון, אבל היה להם את כל הזמן הזה ללמוד.

<רונן סולומון: אני לא רוצה עכשיו לפתוח בפני הוועדה מה למדנו בשלב הזה, אני רק מספר לוועדה שמתוך 21 חברות נשארו שש, והמבין יבין.

<רונן סולומון: אני מפחד וחושש שגם השש שכן קיבלו רישיון, בסופו של יום, מעודף הרגולציה, עודף האכיפה המינהלית ועודף האגרות, שהבטיחו שיבחנו את זה מחדש – אני אקח את הפרוטוקולים של ועדת הכספים דאז ונפתח אותם - - -

<שרה קנדלר: דיברו על שלוש שנים, עוד לא הגיע הזמן, זה כתוב.

<רונן סולומון: רגע, שרה, לא לכעוס.

<רונן סולומון: אני אומר, גם כשאישרנו את התקנות, אז כבר דובר על ידי הרשות לניירות ערך שיבחנו הקלות, גם ברגולציה, הקלה בפרסומים, בבאנרים, הקלה באגרות, שורה של הקלות, והרשות אמרה, בצדק אני חושב: נלמד את השוק, נכיר אותו ואז נתחיל לבחון הקלות.

<רונן סולומון: אם היום אתם עושים הקלות לתאגידים ולגופים אחרים, אני חושב שמן הראוי שגם גופים כאלה יכנסו למתווה הקלות.

משה גפני: אני באמת רוצה לעזור לך, זאת האמת, אבל מה אני יכול לעזור לך פה?

משה גפני: הרי זה עובד, מה יעזור?

<רונן סולומון: אני לא אומר שלא עובד.

<רונן סולומון: אני אומר, כבוד הרב גפני, אם נשארו שש חברות בשוק זה אומר דרשני.

<רונן סולומון: היום נכניס להן שוט נוסף, יש כאלה שישקלו פעמיים אם להחזיק את הרישיון בישראל.

<רונן סולומון: שלא תחשוב לרגע שהלקוח הישראלי יכול בפשטות להיכנס לזירה בלי רישיון - - -

<שרה קנדלר: אגב, בשיקולי האכיפה שלנו אנחנו לוקחים בחשבון את היותן של חברות חדשות, זאת אומרת, גם כשאנחנו עושים אכיפה.

משה גפני: אני מבקש, מכיוון שאני מכבד את מה שמר סלומון אומר, אם הוא אומר שיש ירידה בחברות, אנחנו מעוניינים שיהיו יותר, לקחת את הדברים שלו – זה לא נוגע לתקנות האלה – ולנסות לעשות את זה.

<שרה קנדלר: לנסות לעשות מה?

<שגית אפיק: הם לא עומדים בתנאי הסף.

<שרה קנדלר: הם לא עומדים בתנאי הסף.

<שרה קנדלר: מי שלא קיבל רישיון – לא הגיע לו רישיון.

<שרה קנדלר: מי שהגיע לו – קיבל רישיון.

<רונן סולומון: אני אומר, מי שלא קיבל רישיון הוא לא רלוונטי.

<רונן סולומון: מבחינתי, הוא גם יצא אצלי מהאיגוד.

<רונן סולומון: אנחנו הוצאנו אותו מידית.

<רונן סולומון: הוא לא עומד בתקנון.

<רונן סולומון: זה דבר ראשון.

<רונן סולומון: אני מדבר על שש החברות שנשארו בהליך, אם רוצים ששש החברות תמשכנה להישאר בהליך ולא שגם הן יסגרו את העסק ויעבירו את הפעילות לחו"ל, אני חושב שצריכים לעשות פה איזושהי מידה מסוימת של הגנת ינוקא, לדחות את מועד התחילה של הצו הזה בחצי שנה קדימה כדי שלא יהיה את השוט הזה על החברות, שיוכלו ללמוד את הרגולציה - - -

<שלומית ארליך: רונן, מה זה "ללמוד"?

<שלומית ארליך: הרי הם פועלים, הדברים כבר ידועים.

<שלומית ארליך: זה תהליך שלקח הרבה זמן, תהליך הרישוי, אבל הדברים היו ידועים מראש.

<שלומית ארליך: התקנות שאושרו אושרו כבר לפני הרבה מאוד זמן.

<שלומית ארליך: החברות יודעות במה הן נדרשות לעמוד.

<שלומית ארליך: זה כבר לקוחות שקיימים ויש להם.

<שלומית ארליך: עכשיו בעצם מה מבקשים לעשות?

<שלומית ארליך: להגיד שביחס לאותם כללים, שהם פועלים ביחס אליהם, תהיה הענישה הזאת.

<שלומית ארליך: למה צריך לדחות את זה בעוד חצי שנה?

<רונן סולומון: לפעמים יש פרשניות לכל דבר.

<רונן סולומון: אם אני לוקח לדוגמה את הנושא של הבאנרים, הפרסומים למיניהם, יש פרשנות כזו או אחרת, פרשנות משפטית, על התקנות – ואנחנו יודעים את זה כעורכי דין – יש פרשנות כזו או אחרת לחברות, יש פרשנות כזו או אחרת לרשות, והרשות מעמידה סנקציה של התראה מינהלית כזו או אחרת.

<רונן סולומון: אני לא סתם אומר דברים כאלה, יכול להיות שהרשות יגידו שמה שאמרתי זה נכון.

<רונן סולומון: חברה כזאת תחשוב פעמיים – אני מדבר על שש החברות שנותרו – אם כדאי לה להמשיך לעבוד.

בצלאל סמוטריץ': זה יקרה לך גם בעוד חצי שנה, פרשנויות.

<רונן סולומון: אבל רק לפני חודשיים וחצי החברות החלו את התהליך, החלו לגייס קציני ציות, התחילו לקחת משרדי עורכי דין ללמוד את התהליך.

<רונן סולומון: עד עכשיו רק עסקו בהוצאת רישיון.

<רונן סולומון: האמן לי, לא למדו.

<רונן סולומון: לא למדו.

<רונן סולומון: שנתיים רק להוציא את הרישיון – הוציאו להם את הנשמה עד שהוציאו רישיון.

בצלאל סמוטריץ': הוא אומר שבסך הכול זה רץ חודשיים וחצי.

<שלומית ארליך: זה לא רץ חודשיים וחצי.

<שרה קנדלר: לא, זה רץ כבר שנים.

רויטל סויד: אני מסביר, במשך כמעט שנתיים החברות עסקו אך ורק בהליך הוצאת הרישיון.

רויטל סויד: כל ההתנהלות שלהן מול הרשות היתה להגיש טופס, להגיש עוד מסמך, המסמך לא בסדר, תתקן, תחזיר.

<שרה קנדלר: אנחנו לא באים להעשיר את קופת המדינה, אנחנו באים להגן על ציבור הלקוחות.

<שרה קנדלר: הכסף גם לא מגיע אלינו.

<שרה קנדלר: אנחנו לא יכולים שזירות מסחר יפעלו ולא תהיה סנקציה אם הם לא נותנים גילוי נאות ללקוחות שלהם, אם הם לא נותנים להם דיווחים, אם הם לא מפקידים את הכסף.

<שרה קנדלר: זה שוק פרוץ הרבה שנים.

<רונן סולומון: הם נותנים, את יכולה - - -

<שלומית ארליך: צריך אבל גם להבין שלא מדובר בהליך של חודשיים וחצי.

<שלומית ארליך: את כל הזמן הזה של הרישיון עשינו למען החברות, כדי שלא יצטרכו להיסגר חברות בזמן שעושים את הליך האישור שלהן, אבל כל התקופה הזאת החברות כבר ידעו, כבר נערכו לקבלת התקנות, הן ידעו בדיוק מה עומד.

<שלומית ארליך: היו המון דיונים בוועדה ובוועדת המשנה.

<שלומית ארליך: זה משהו שהיה ידוע.

משה גפני: טוב.

משה גפני: מי מקריא את התקנות?

<שרה קנדלר: אני מקריאה.

<שרה קנדלר: "צו ניירות ערך (תיקון התוספת החמישית לחוק), התשע"ז-2017 אני רק אסביר שזה תיקון שלא קשור לזירות סוחר.

<שרה קנדלר: יש לנו היום בתוספת החמישית אפשרות להטיל עיצום כספי על איחור בהגשת כל מיני דיווחים שצריך להגיש לרשות, למעט שני דיווחים, דוח על עניין מיוחד – שאפשר להטיל על זה עיצום רק אם הם הוגשו באיחור של שבעה ימים, יותר משבעה ימים זה הופך להיות אכיפה מינהלית.

<שרה קנדלר: אנחנו רוצים לבטל את ההסדר הזה, שאפשר גם עיצום פשוט על איחור יותר משבעה ימים כי זה היה נראה לנו קצת פטיש כבד מדי על איחור בדיווח.

בצלאל סמוטריץ': לא יותר פשוט לומר שכל מי שעבר על התקנות?

<שרה קנדלר: אבל לא נותנים לנו לחוקק כך, צריך להגיד תקנה תקנה.

<שלומית ארליך: כשמדובר בענישה רוצה לדייק בדיוק מה הענישה שאותה הפרה אותה חברה.

בצלאל סמוטריץ': יש לי הצעת ייעול – פעם הבאה פשוט תעשו בסעיף ההגדרות תקנות, תכתבו תקנות זירות סוחר ואז אפשר יהיה: סעיף 34 לתקנות - - -

<שרה קנדלר: הלוואי.

<שרה קנדלר: זו הנוסחות של משרד המשפטים.

משה גפני: אוקיי, מי שבעד אישור הצו ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: אין מתנגדים, אין נמנעים.

משה גפני: הצו אושר.

<רונן סולומון: רק הערה מאחר והצו אכן אושר – ואני מאמין שגם הצו השני יאושר בתחילה תוך 30 יום - - -

עודד פורר: הצו השני – אל תהיה כל כך בטוח.

<רונן סולומון: אוקיי.

<רונן סולומון: אז לפחות שתהיה הצהרה של חברי הכנסת, תסתכלו על החברות שכרגע חודשיים וחצי עם הרשות – הרי אמרתי, זה שהתקנות קיימות כבר כמה שנים זה לא אומר כלום, הם עסקו רק בהוצאת הרישיון – שהרשות תנהג במידת הרחמנות, נקרא לזה, לגבי חברות חדשות.

משה גפני: טוב, אני מבקש מכם - - -

<שרה קנדלר: אנחנו תמיד לוקחים בחשבון במקרי אכיפה - - -

משה גפני: לא, לא תמיד – עכשיו באופן מיוחד.

<שרה קנדלר: וגם פה, את הנושא של היות חברה חברה חדשה, זה נלקח בחשבון.

משה גפני: תודה רבה.

משה גפני: אתם נגד?

משה גפני: יש התנגדות לזה?

עודד פורר: על זה – לא.

בצלאל סמוטריץ': לא.

משה גפני: מישהו יוכל לנהל את הישיבה רגע?

משה גפני: כן, בוא תנהל.

משה גפני: אני כבר חוזר, כמה דקות.

<שרה קנדלר: התוספת השביעית מדברת על ההפרות המינהליות.

<שרה קנדלר: "צו ניירות ערך (תיקון התוספת השביעית לחוק), התשע"ז-2017

בצלאל סמוטריץ': מחקת את "כמשמעותן בפרט 27"?

<שרה קנדלר: כן, כי זה היה מיותר.

<שרה קנדלר: זה תיקון שקשור לחוק ניירות ערך באופן כללי ולא לזירות סוחר, לגבי החובה של נושא משרה או בעל עניין להודיע לתאגיד בנושאים מסוימים.

<שרה קנדלר: היום יש לנו רק עיצום כספי, רצינו שתהיה אפשרות גם לאכיפה מינהלית.

בצלאל סמוטריץ': למה התיקונים האלה?

בצלאל סמוטריץ': למה מה שנמצא בפנינו?

<שרה קנדלר: פשוט זה תיקון - - -

בצלאל סמוטריץ': הוספתם הרי עוד פרטים.

<שרה קנדלר: כן, הוספנו הפרה שלא חשבנו עליה קודם, מספר הפרות, כן.

בצלאל סמוטריץ': יש לכם הערות?

<רונן סולומון: אני את שלי אמרתי – לא קיבלתם.

בצלאל סמוטריץ': גם על זה, אותו דבר?

בצלאל סמוטריץ': אז גם בזה אנחנו נגיד לפרוטוקול שמה שצריך לעמוד מול העיניים כמובן זה הצורך להגן על הציבור ולא לדפוק את החברות.

בצלאל סמוטריץ': מי בעד הצו?

בצלאל סמוטריץ': מי נגד?

בצלאל סמוטריץ': מי נמנע?

בצלאל סמוטריץ': בעד – פה אחד

בצלאל סמוטריץ': הצו אושר.

בצלאל סמוטריץ': תודה לכולם, הישיבה נעולה.